เรื่องร้องเรียน: การให้ข้อมูลทางโทรศัพท์ในการสอบถามการย้ายทะเบียนบ้าน 1.ไม่มีใจบริการในการให้ข้อมูลที่ดี โดยเจ้าหน้าที่รับสายโทรศัพท์แต่ใช้น้ำเสียงไม่เป็นมิตร เช่น ไม่มีคะ/ขา พูดด้วยประโยค/น้ำเสียงห้วน 2.ให้ข้อมูลไม่เพียงพอ/ชัดเจนทำให้ต้องเสียเวลาและเสียทรัพยากรในการเดินทางไปที่เขตเพื่อสอบถามต่อเจ้าหน้าที่ และกลับมาเตรียมเอกสารอีกครั้ง โดยข้าพเจ้าจะย้ายชื่อเข้าทะเบียนบ้าน (คอนโด) ของตนเอง ซึ่งได้โทรสอบถามข้อมูลกับเจ้าหน้าที่ว่าต้องใช้เอกสารสำคัญอะไรบ้าง เจ้าหน้าที่ที่รับสายได้ตอบว่าใช้แบบฟอร์มหาดาวน์โหลดได้ตาม internet โดยไม่แจ้งว่าแบบฟอร์มชื่ออะไรที่จำเพาะเจาะจง
การดำเนินการของเจ้าหน้าที่: สำนักงานเขตจตุจักรต้องขออภัยต่อเหตุการณ์ที่เกิดขึ้น หากท่านยังไม่ได้รับบริการการแจ้งย้ายที่อยู่ ท่านสามารถติดต่อนางสาวเบญจพิช กลมเกลียวญาติ เจ้าพนักงานปกครองชำนาญการ ฝ่ายทะเบียน ได้ที่หมายเลขโทรศัพท์ 0909792530 เพื่อให้บริการแจ้งย้ายที่อยู่ให้กับท่าน และขอขอบคุณสำหรับคำแนะนำในการให้บริการ สำนักงานเขตจตุจักรจะนำไปปรับปรุงและพัฒนาการให้บริการต่อไป
ความเห็นของผู้แจ้ง: ขอบพระคุณสำหรับการใส่ใจในการแก้ปัญหาในการให้บริการค่ะ/เสนอแนะให้ทางสำนักเขตจัดเจ้าหน้าที่เฉพาะการให้บริการข้อมูลทางโทรศัพท์ ไม่นำเจ้าหน้าที่ที่มีภาระงานหลายด้านมาให้ข้อมูลทางโทรศัพท์กับประชาชน เพื่อลดภาวะความเครียดจากการปฏิบัติงาน และจัดทำคู่มือการให้ข้อมูลทางโทรศัพท์ให้ถูกต้อง/ชัดเจน พร้อมทั้งเก็บผลการชี้วัดการปฏิบัติงานบริการจากค่าความพึงพอใจของผู้รีบบริการ เพื่อนำมาปรับปรุงและ/หรือรักษามาตรฐานค่ะ
พื้นที่: แขวงจตุจักร เขตจตุจักร กรุงเทพมหานคร